Na temelju članaka 58. i 118. Zakona o odgoju i obrazovanju u osnovnoj i srednjoj školi (NN 87/08.,86/09.,92/10.,105/10.,90/11.,5/12.,16/12.,86/12. i 94./13.), članka 26. i 182.

Statuta Osnovne škole Siniše Glavaševića u Vukovaru, Školski odbor na sjednici održanoj \_\_\_\_\_\_\_\_\_\_\_\_\_\_\_\_\_\_\_\_\_\_. godine nakon provedene rasprave na sjednicama Učiteljskog vijeća, Vijeća roditelja i Vijeća učenika, dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_ donosi

O D L U K U

O KUĆNOM REDU

1. OPĆE ODREDBE

Članak 1.

Ovom odlukom uređuje se kućni red u Osnovnoj školi Siniše Glavaševića (u daljem tekstu: Škola).

Članak 2.

Kućnim se redom u Školi:

* 1. utvrđuju pravila i obveze ponašanja u Školi, unutarnjem i vanjskom prostoru
  2. utvrđuju pravila međusobnih odnosa učenika
  3. utvrđuju pravila međusobnih odnosa učenika i radnika
  4. utvrđuje radno vrijeme
  5. utvrđuju pravila sigurnosti u Školi i zaštite od socijalno neprihvatljivih oblika ponašanja, diskriminacije, neprijateljstva i nasilja
  6. utvrđuje način postupanja prema imovini
  7. utvrđuju pravila i obveze ponašanja u školskoj sportskoj dvorani.

Članak 3.

Ova odluka odnosi se na sve osobe za vrijeme njihova boravka u školskim prostorima.

Članak 4.

S odredbama ove odluke razrednici su dužni upoznati učenike i njihove roditelje odnosno skrbnike.

Ova odluka obvezno se ističe na vidljivom mjestu kod ulaza u Školu i u na službenoj webs stranici Škole.

1. PRAVILA I OBVEZE PONAŠANJA U ŠKOLI, UNUTARNJEM I VANJSKOM PROSTORU

Članak 5.

Učenici, radnici Škole te druge osobe mogu boraviti u prostoru Škole tijekom radnog vremena Škole. Druge osobe mogu boraviti u Školi uz prethodnu najavu ili na poziv od strane školske ustanove, u prisustvu radnika Škole.

Ulazna vrata školske ustanove, kao i svi ostali ulazi ili izlazi, trebaju biti zaključani tijekom cijelog radnog vremena na način da su osigurani evakuacijski izlazi, osim u posebnim okolnostima koje odobri ravnatelj. U svrhu ulaska učenika u školsku ustanovu prije početka i izlaska nakon završetka nastavnoga dana, vrata mogu biti otključana u načelu 30 minuta prije početka nastave i 15 minuta nakon završetka nastave.

Članak 6.

U prostoru Škole zabranjeno je:

* pušenje (cigarete, e-cigarete)
* nošenje oružja i predmeta koji se po svojoj namjeni mogu iskoristiti za ozljeđivanje
* pisanje po zidovima i inventaru škole
* bacanje izvan koševa za otpatke papira, žvakaćih guma i sl.
* unošenje i konzumiranje alkohola, energetskih napitaka, snus-a i narkotičnih sredstava
* unošenje sredstava, opreme i uređaja koji mogu izazvati požar ili eksploziju
* unošenje tiskovina i drugih prenosivih medija nepoćudnog sadržaja
* nošenje neprimjerene odjeće koja svojim krojem, dizajnom, natpisom ili namjenom nije u skladu s odgojno-obrazovnom ulogom Škole (majice na bretele, majice u obliku potkošulja, kratke hlače, kratke suknje i haljine, kratke majice, dekoltirane majice, dresove klubova,majice s neprikladnim natpisima i motivima, poderane traperice; ako su odjevene pripijene tajice, majica mora prekrivati stražnjicu,
* otuđenje imovine Škole, osoblja Škole ili drugih učenika do kojeg je došlo s tom namjerom
* nesavjesno i neodgovorno korištenje te uništavanje higijenskih potrepština (toalet papir, ubrusi, higijenski ulošci, sapun,…)
* igranje na sreću i sve vrste kockanja za novac

Učenici ne smiju bez odobrenja ravnatelja dovoditi u Školu strane osobe.

Svim osobama zabranjeno je dovoditi životinje u prostorije i okoliš Škole bez dozvole ravnatelja.

Članak 7.

Radnici, učenici, roditelji i drugi posjetitelji Škole dužni su se kulturno odnositi jedni prema drugima u Školi.

Članak 8.

Učenici mogu boraviti u Školi u vrijeme određeno za nastavu i ostale oblike odgojno-

-obrazovnog rada.

Učenik je dužan doći u Školu najkasnije pet minuta prije početka nastave, a napustiti Školu najkasnije 15 minuta nakon završetka školskih obveza.

Članak 9.

Učenik je dužan:

* kulturno se ponašati za vrijeme boravka u Školi i izvan nje
* održavati čistima i urednima prostore Škole
* dolaziti uredan u Školu i nositi redovito čistu preobuću koja ima čvrstu i svijetlu potplatu
* učenici koji nose ortopedske uloške obvezni su imati adekvatnu preobuću, osim u slučajevima potkrijepljenim medicinskom dokumentacijom
* nakon dolaska u Školu učenici se preobuvaju u holu škole te borave u preobući sve do odlaska iz škole, a odjevne predmete i osobne stvari odlažu na mjesto određeno za tu namjenu
* ukoliko učenik nije ponio preobuću, dužan je obuti za to namijenjenu školsku preobuću, a nenošenje vlastite preobuće treba biti evidentirano od strane dežurnog učitelja; učitelj ima pravo, učenika koji nije ponio preobuću, a školsku ne želi koristiti, poslati kući uz neopravdan izostanak, uz prethodnu obavijest roditelju o istome
* mirno ući u učionicu prije početka nastave i pripremiti se za rad.
* održavati higijenu u školskom prostoru, odnosno isti ne očišćavati (učionice, blagovaonica, hol, školski hodnici, toaleti, knjižnica, sportska dvorana, vanjski okoliš)
* čuvati školsku imovinu te je strogo zabranjeno šarati po klupama i zidovima, prljati zidove, oštećivati školski inventar ili na bilo koji drugi način nanositi štetu školskoj imovini
* dolaziti u Školu čisto i pristojno odjeveni; nije dozvoljeno dolaziti u školu sa šminkom na licu, nalakiranim noktima, nadograđenim noktima i kosom te umjetnim trepavicama; nije dozvoljeno za vrijeme nastave nositi bilo kakve kape,kačkete, kapuljače ili sunčane naočale; nije dozvoljeno dolaziti u školu s otkrivenim dijelovima tijela (dubok dekolte, vidljiv stomak i/ili leđa, noge iznad koljena, ramena), u neprikladnoj odjeći i obući (poderani ili prozirni odjevni predmeti, štikle i sl.): učitelj ima pravo učenika koji je prekršio nešto od navedenog zamoliti da opere lice, a ukoliko je nemoguće riješiti problem u školi, može ga poslati kući uz neopravdani izostanak i prethodnu obavijest roditelju: kršenje ovih pravila treba biti evidentirano u Satu razrednika
* pod odmorom koristiti toalet u za to predviđene svrhe te se ne zadržavati u istom radi priče, druženja, jedenja ili strogo zabranjenih aktivnosti poput korištenja mobitela, cigareta, e-cigareta i bilo čega drugog što je zabranjeno ovim dokumentom; pod nastavnim satom nije dozvoljen odlazak u toalet, osim u slučajevima učenika koji imaju zdravstveno opravdane razloge (akutne ili kronične), o čemu je roditelj dužan obavijestiti razrednika, a razrednik članove Razrednog vijeća; odlazak na toalet za vrijeme trajanja nastave može se odobriti uz dozvolu učitelja
* prilikom održavanja školskih svečanosti ili organiziranog posjeta određenim manifestacijama, institucijama, kazalištima i sl. učenici su dužni voditi računa o prikladnom odijevanju
* u svim slučajevima kada se učenik/ca ne bude pridržavao/la kodeksa odijevanja sukladno stavcima ovoga članka, predmetni učitelj, razrednik, ravnatelj ili stručni suradnik učenika/cu može poslati kući da promijeni odjeću/obuću i drugo te o tome obavijestiti roditelje/skrbnike, upisati izostanak i razlog izostanka

Članak 10.

Na znak za početak nastave učenici su obvezni biti na svojim mjestima i pripremiti pribor za rad.

Učenik može svoje mjesto rada promijeniti samo uz dopuštenje razrednika. U kabinet učenici trebaju ući zajedno s učiteljem.

Članak 11.

Učenici koji su zakasnili na nastavu, trebaju tiho ući u učionicu i ispričati se učitelju. Svako neopravdano kašnjenje učenika na nastavu učitelj je dužan evidentirati.

Članak 12.

Tijekom nastave učenici ne smiju razgovarati, šaptati, dovikivati se, prepirati i šetati po razredu ni na bilo koji drugi način ometati nastavu. Učenik koji želi nešto pitati ili priopćiti, treba svoju namjeru pokazati dizanjem ruke. Učenik kojega je učitelj prozvao, dužan je ustati i govoriti.

Članak 13.

Za vrijeme nastave učenik ne smije koristiti mobitele, fotoaparate, pametne satove niti druge el. uređaje, osim na izričit zahtjev učitelja, a u svrhu realizacije nastave.

Zabranjuje se korištenje mobitela i za vrijeme trajanja školskih odmora u školskom prostoru (blagovaonica, učionice, hol, školski hodnici, toaleti, knjižnica), osim uz izričito odobrenje učitelja.

U slučaju prekršaja, učitelj ima pravo oduzeti učeniku mobitel ili drugo tehničko pomagalo koje se nedopušteno koristi i pohraniti ga u tajništvo ili kod stručne službe i ravnatelja škole. Uređaj može preuzeti isključivo učenikov roditelj ili skrbnik.

Zabranjeno je neovlašteno snimanje i fotografiranje drugih učenika , učitelja i zaposlenika Škole u svim prostorima Škole, kao i na svim oblicima izvanučioničke nastave te širenja takvih snimaka različitim medijima i tako narušavati prava i dostojanstvo tih osoba.

Nepridržavanje navedenih odredaba ovog članka smatrat će se neprihvatljivim ponašanjem prema Pravilniku o kriterijima za izricanje pedagoških mjera.

Preporuka Škole učenicima i roditeljima /skrbnicima je da ne nose u Školu mobitele, veće količine novca i druge skupe stvari koje nisu potrebne učeniku za praćenje i

sudjelovanje u nastavnom procesu. Osobne stvari (ključeve, nakit, odjeću i obuću, elektroničke uređaje i sl.) učenici donose na vlastitu odgovornost i odgovornost svojih roditelja / skrbnika te Škola ne odgovara za gubitak tih stvari.

Članak 14.

Učenici imaju pravo na veliki odmor i male odmore između nastavnih sati. Mali odmor traje 5 minuta, a veliki 10 minuta.

Za vrijeme odmora učenici ne smiju napuštati zgradu. Učenici odmor provode na školskim hodnicima ili u blagovaonici za vrijeme užine. Nije dozvoljeno boraviti u učionici tijekom odmora, osim uz nazočnost i dozvolu učitelja. Kada u učionici nije nazočan učitelj, učenici ne smiju biti u njima te se učionice zaključavaju.

Nije dozvoljeno trčanje po hodnicima niti učionicama, kao ni igranje igara koje iziskuju trčanje. Kada učenici silaze s jednog kata na drugi, moraju se koristiti stubama, odnosno zabranjeno je klizanje po ogradi stubišta.

Članak 15.

U razrednom odjelu tjedno se određuju dva redara. Redare određuje razrednik prema abecednom redu.

Redari:

* dolaze 15 minuta prije početka nastave, pregledaju učionicu i o uočenim nepravilnostima ili oštećenjima izvješćuju dežurnog učitelja ili razrednika
* pripremaju učionicu za nastavu, brišu ploču i donose prema potrebi nastavna sredstva i pomagala
* izvješćuju dežurnog učitelja o nenazočnosti predmetnog učitelja na nastavi
* prijavljuju učiteljima početkom svakoga nastavnog sata nenazočne učenike
* izvješćuju o nađenim predmetima učitelja, a predmete (knjige, bilježnice, olovke, odjeću, nakit i sl.) odnose u tajništvo ili kod spremačica
* nakon završetka nastave posljednji napuštaju učionicu uz prethodnu provjeru ispravnosti učionice, oštećenja zidova, klupa, stolaca i ostaloga inventara te o uočenim oštećenjima izvješćuju dežurnog učitelja ili nekoga od odraslih osoba (učitelji, razrednici, stručna služba, ravnatelj)
* su dužni upozoriti dežurnog učitelja ukoliko primijete da je e-Dnevnik aktivno projiciran na pametnoj ploči tijekom odmora
* su dužni učenicima koji su izostali s nastave poslati materijale s nastave, odnosno obavijestiti ih o eventualnoj domaćoj zadaći i drugim zadanim obvezama za taj dan.

Članak 16.

Za vrijeme odmora učenici se nalaze u hodniku (gdje je učionica u kojoj će im se odvijati nastava) jer se učionice zaključavaju.

Učenici u vrijeme odmora, mogu boraviti u svojim učionicama uz obveznu nazočnost učitelja.

Svakog učenika koji se ne pridržava reda, redar je ovlašten prijaviti dežurnom učitelju.

Članak 17.

Učenici tijekom odmora za užinu mogu objedovati samo u blagovaonici. Tijekom ostalih odmora učenici mogu jesti hranu, no samo na hodniku dok sjede. Prilikom jela u hodniku, učenik treba voditi računa da nepotrebno ne mrvi i ne prlja prostor oko sebe.

Prije ulaska u blagovaonicu učenik je dužan oprati ruke. Za vrijeme objeda u blagovaonici učenici su dužni pridržavati se istaknutih pravila ponašanja.

Nakon završenog objeda učenik je dužan pribor za jelo odložiti na odgovarajuće mjesto.

Užina se ne iznosi iz blagovaonice osim u iznimnim situacijama, u za to predviđenim kutijama ili vrećicama.

1. PRAVILA MEĐUSOBNIH ODNOSA UČENIKA

Članak 18.

U međusobnim odnosima učenici:

* trebaju dati primjeren savjet drugim učenicima u skladu s njihovim interesima
* dužni su omogućiti drugim učenicima da iznose svoje mišljenje
* trebaju informirati druge učenike o događajima u Školi
* ne smiju ometati druge učenike u učenju i praćenju nastave
* mogu predlagati osnivanje učeničkih udruga
* trebaju poštovati i njegovati spolnu ravnopravnost
* mogu ustrojavati razne oblike kulturno-umjetničkih, športskih i drugih sadržaja.
* pružati pomoć drugim učenicima Škole

Zabranjena je diskriminacija drugih učenika na bilo kojoj osnovi.

Zabranjeno je neprimjereno ponašanje prema drugim učenicima unutar i izvan Škole.

Članak 19.

Međusobne sporove učenici ne smiju rješavati svađom i fizičkim obračunom, uvrjedama, širenjem neistina i sl.

U slučaju međusobnog spora učenici su dužni zatražiti pomoć razrednika, dežurnog učitelja, pedagoga ili psihologa.

1. PRAVILA MEĐUSOBNIH ODNOSA UČENIKA I RADNIKA ŠKOLE

Članak 20.

Učenici su dužni uljudno se odnositi prema učiteljima i drugim radnicima Škole. Učenici su dužni pozdraviti radnike Škole u školskom prostoru i izvan njega.

Učenici su dužni ustajanjem pozdraviti osobu koja ulazi u učionicu za vrijeme nastavnog sata.

Članak 21.

Kod ulaska u Školu ili izlaska iz Škole učenici trebaju dati prednost starijim osobama.

Članak 22.

Učenici smiju samo uz dopuštenje ulaziti u zbornicu, ured ravnatelja, računovođe, stručne službe i tajnika.

Kod ulaska u učionicu ili drugi prostor u kojemu se tada održava nastava, učenik prvo treba pokucati, a zatim tiho ući i priopćiti učitelju razlog dolaska. Zadaću zbog koje je došao, može obaviti uz odobrenje učitelja.

Članak 23.

Učenici ne smiju bez odobrenja učitelja koristiti računala i pametne ploče, a osobito računala koja učitelji koriste za rad. Izričito se zabranjuje učenicima korištenje računala i/ili pametne ploče ukoliko je e-dnevnik aktivan.

Članak 24.

Učitelj ne smije za vrijeme nastave narediti učeniku da izađe iz učionice, izvan prostora škole ili ga kažnjavati udaljavanjem iz učionice.

1. RADNO VRIJEME

Članak 25.

Radno vrijeme Škole je od 6:00 do 21:00 sati.

Članak 26.

Radnici su dužni dolaziti na posao i odlaziti s posla prema rasporedu radnog vremena. Način evidencije nazočnosti na radu određuje ravnatelj.

Članak 27.

Roditelji mogu razgovarati s učiteljima Škole u dane primanja roditelja ili u vrijeme koje odredi razrednik odnosno predmetni učitelj uz obveznu prethodnu najavu razredniku najkasnije jedan dan ranije.

Roditelji mogu ulaziti u školsku ustanovu samo u dogovorenom terminu uz prethodnu najavu ili na poziv od strane školske ustanove.

Roditelji koji dolaze na informativne razgovore s razrednicima obvezni su poštovati raspored koji objavljuje školska ustanova.

Radnik školske ustanove dužan je preuzeti stranku na ulazu te nakon sastanka ispratiti stranku iz školske ustanove.

Radnik školske ustanove obvezan je provjeriti identitet osobe koja ulazi u školsku ustanovu uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školsku ustanovu.

U slučaju održavanja roditeljskog sastanka, razrednik prisutne roditelje dočekuje na ulazu školske ustanove i vodi do učionice, a nakon završetka roditeljskog sastanka razrednik prati roditelje do izlaza.

Svi posjetitelji koji nisu radnici ili učenici školske ustanove moraju biti evidentirani i u pratnji radnika školske ustanove upućeni na dogovoreno mjesto i ispraćeni iz školske ustanove.

Članak 28.

Raspored radnog vremena ravnatelja i tajnika u svezi s prijmom stranaka obvezno se ističe na ulaznim vratima Škole.

Članak 29.

Materijali i službena dokumentacija se mogu unositi i iznositi za vrijeme radnog vremena, a izvan radnog vremena samo uz odobrenje ravnatelja.

1. PRAVILA SIGURNOSTI U ŠKOLI I ZAŠTITE OD SOCIJALNO NEPRIHVATLJIVIH OBLIKA PONAŠANJA, DISKRIMINACIJE, NEPRIJATELJSTVA I NASILJA

Članak 30.

Radnici Škole u suradnji s učenicima dužni su se skrbiti za siguran boravak i rad u

Školi.

Radnik školske ustanove koji je zadužen za poslove nadzora ulaza u prostore školske ustanove, radi zaštite sigurnosti, može izvršiti sigurnosne preglede:

* + - učenika i njihovih predmeta (odjeća, torba i dr.)
    - drugih osoba koje ulaze u školsku ustanovu i njihovih predmeta (torbe i dr.).

Sigurnosni pregled učenika i njihovih predmeta mogu provoditi i odgojno-obrazovni radnici tijekom održavanja nastave.

Predmeti pogodni za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnatelj, stručne službe, roditelji i policija kada su za to ispunjeni uvjeti za policijsko postupanje.

Osobama koje ne dopuštaju obavljanje pregleda neće se dopustiti ulazak u školsku ustanovu.

Članak 31.

U Školi za vrijeme rada dežuraju učitelji, a prema potrebi i mogućnostima i operativni djelatnik za sigurnost i civilnu zaštitu u odgojno-obrazovnim ustanovama.

Raspored i obveze dežurnih učitelja određuje ravnatelj. Raspored dežurstava objavljuje se na oglasnoj ploči Škole te u Godišnjem planu i programu škole.

Mjesto i trajanje dežurstva određuje ravnatelj.

Članak 32.

Dežurni:

* odobrava ulazak u Školu roditeljima, skrbnicima i drugim osobama i o tome vodi evidenciju
* daje potrebite obavijesti građanima
* izvješćuje ravnatelja ili stručnu službu Škole o eventualnim nastalim oštećenjima imovine ili potencijalnim opasnostima koje uoče
* izvješćuju razrednike o neprihvatljivom ponašanju učenika tijekom njihovog boravka u Školi

Članak 33.

Svi djelatnici Škole i operativni djelatnik za sigurnost i civilnu zaštitu u odgojno-obrazovnim ustanovama vode evidenciju ulazaka u Školu.

U liste evidencije upisuju se podatci koje odredi ravnatelj te se iste čuvaju u uredu ravnatelja.

Članak 34.

Na mjestu dežurstva na vidljivom mjestu mora se istaknuti broj telefona **112*, za pozive policiji, vatrogascima, hitnoj pomoći i Državnoj upravi za zaštitu i spašavanje.***

Članak 35.

U Školi je svakome zabranjeno izražavanje diskriminacije na osnovi rase ili etničke pripadnosti ili boje kože, spola, jezika, vjere, političkog ili drugog uvjerenja, nacionalnog ili socijalnog podrijetla, imovnog stanja, članstva u građanskim udrugama, obrazovanja, društvenog položaja, bračnog ili obiteljskog statusa, dobi, zdravstvenog stanja, invaliditeta, genetskog naslijeđa, rodnog identiteta, izražavanja ili spolne orijentacije.

Svatko tko kod drugih uoči postupanje suprotno stavku 1. ovoga članka, treba svoje saznanje priopćiti pučkom pravobranitelju.

Članak 36.

U Školi je zabranjen svaki oblik nasilja, izražavanja neprijateljstva, nesnošljivosti i drugoga neprimjerenog ponašanja.

Svatko je dužan upozoriti osobu koja protupravnim činjenjem krši zabranu iz stavka 1. ovoga članka.

Od osobe koja i nakon upozorenja iz stavka 2. ovoga članka nastavi s kršenjem zabrane iz stavka 1. ovoga članka, treba zatražiti da se udalji iz prostora protupravnog činjenja.

Ako se osoba ne udalji iz prostora protupravnog činjenja, svatko se treba za pomoć obratiti najbližoj policijskoj postaji.

1. POSTUPANJE PREMA IMOVINI

Članak 37.

Radnik Škole dužan je pažljivo čuvati školsku imovinu. Radnik koji ne čuva imovinu Škole krši kućni red.

Za štetu učinjenu na školskoj imovini radnik odgovara prema odredbama Pravilnika o radu.

Članak 38.

Učenik je dužan čuvati školsku imovinu.

Roditelj učenika je dužan nadoknaditi štetu koju čini njegovo dijete na školskoj

imovini. Ukoliko je više učenika sudjelovalo u nastaloj šteti školskoj imovini, roditelji su dužni razmjerno nadoknaditi nastalu štetu.

Ukoliko se ne može utvrditi počinitelj, štetu nadoknađuje Škola.

Članak 39.

Visinu štete utvrđuje povjerenstvo za štetu. Povjerenstvo za štetu imenuje ravnatelj. Povjerenstvo ima tri člana.

Visina štete utvrđuje se u visini cijene koštanja oštećene imovine, odnosno temeljem procjene visine šteta, ako povjerenstvo ne može utvrditi cijenu koštanja oštećene imovine.

Članak 40.

Roditelj učenika, odnosno skrbnik učenika je dužan novčani iznos štete nadoknaditi u roku od osam dana od donošenja odluke o učinjenoj šteti i visini štete.

Članak 41.

Radnici i učenici, bez prethodnog odobrenja ravnatelja ne mogu školsku imovinu:

* iznositi iz školske zgrade,
* rabiti u privatne svrhe.

Radnik ili učenik koji postupi suprotnu stavku 1. ovog članka, teško krši kućni red.

Članak 42.

Školska zgrada i prostorije Škole zaključavaju se po završetku rada u 21:00 sat, a otključavaju se u 6,00 sati na početku rada.

O zaključavanju i otključavanju školske zgrade i prostorija Škole te o čuvanju ključeva skrbe osobe zadužene za ključeve.

1. PRAVILA I OBVEZE PONAŠANJA U ŠKOLSKOJ SPORTSKOJ DVORANI

Članak 43.

Sportska dvorana Škole sastavni je dio Škole . Kućnim redom sportske dvorane Škole određuju se prava i obveze korisnika sportske dvorane i pratećih prostorija u školi. Korisnicima sportske dvorane smatraju se svi učenici i učitelji TZK, kao i svi vanjski korisnici koji unajmljuju prostor sportske dvorane za korištenje u namjenske svrhe koje je propisao Osnivač Škole.

* Korisnici su obvezni imati čistu obuću za ulazak u prostorije dvorane. U svlačionicama, prije ulaska u samu dvoranu, obavezno zamijeniti obuću u kojoj su došli sportskom obućom za dvoranu.
* Korisnici se obvezuju da će u prostorije sportske dvorane ulaziti samo u dogovorenim terminima, uz nazočnost učitelja TZK, voditelja, ili trenera. Korisnicima koji neće koristiti dogovorene termine, termin će biti oduzet.
* Korisnici su obavezni upozoriti svoje članove na održavanje reda i čistoće u dvorani te na prikladno ponašanje (psovanje, galama, bacanje otpadaka, šaranje po zidovima, nered u svlačionicama i sanitarnim prostorijama nije dozvoljen). Članovi su dužni pridržavati se tih uputa.
* Obveza je svih korisnika dvorane da čuvaju inventar te da eventualne štete odmah prijave domaru ili spremačici. Štetu na objektu i prostorijama dvorane nastalu u vrijeme i uz odgovornost korisnika, isti je dužan nadoknaditi.
* Sprave i ostala pomagala korisnik je dužan nakon uporabe vratiti na svoje mjesto. Ulaz u spremište sprava i rekvizita dozvoljen je korisnicima samo uz prisutnost učitelja / trenera/voditelja.
* Zabranjeno je pušenje u svim prostorijama sportske dvorane.
* Zabranjeno je unošenje i konzumacija jela i alkoholnih pića u sportskoj dvorani.
* Zabranjeno je svako zagrijavanje i igranje loptama te bilo kojim drugim pomagalima u hodniku, svlačionicama i sanitarnim prostorijama.
* Ulaz u centar za upravljanje, spremište i kotlovnicu najstrože je zabranjen svima osim ovlaštenim osobama.
* Korisnici ne mogu i ne smiju samoinicijativno rukovati niti uključivati: rasvjetu, grijanje, semafore te spuštati i dizati koševe.
* Korisnici se obvezuju da će paziti na racionalno korištenje grijanja, rasvjete i vode.
* Vanjski korisnik sportske dvorane ne može svoj termin ustupiti trećoj osobi bez dogovora s ravnateljem škole.
* Korisnicima koji se ne budu pridržavali ovog kućnog reda bit će uskraćeno pravo korištenja dvorane.

1. KRŠENJE KUĆNOG REDA

Članak 44.

Postupanje prema odredbama ove odluke o kućnom redu sastavni je dio radnih obveza radnika i učenika Škole.

Članak 45.

Radnik Škole odgovara za kršenje kućnog reda prema odredbama Pravilnika o radu.

Radnik krši kućni red ako ne izvršava dužnosti i obveze utvrđene ovom Odlukom o kućnom redu.

Članak 46.

Učenik odgovara za kršenje kućnog reda prema odredbama ove Odluke o Kućnom

redu na način i u postupku utvrđenom Zakonom o odgoju i obrazovanju u osnovnoj i srednjoj školi, Statutom Škole i Pravilnikom o izricanju pedagoških mjera.

Kršenje kućnog reda može biti lakše, teže i teško.

Učenik lakše krši kućni red ako jednom nije izvršio određenu dužnost ili obvezu utvrđenu ovom Odlukom .

Učenik teže krši kućni red ako nakon opomene učitelja dva ili više puta prekrši kućni

red.

Učenik teško krši kućni red ako postupa suprotno odredbama članaka 9. 10., 18., i 19.

te članka 38. ove Odluke o kućnom redu, ili tri puta prekrši neku od odredaba kućnog red.a.

Članak 47.

Odrasloj osobi koja za vrijeme boravka u Školi krši kućni red, dežurni učitelj ili pomoćno tehničko osoblje mogu narediti udaljavanje iz prostora Škole, a ukoliko se navedena osoba nakon zahtjeva ne udalji, osoblje Škole dužno je zatražiti pomoć policije.

U slučaju uočavanja neuobičajenog ponašanja osoba u prostorima školske ustanove, dežurni radnici dužni su o tome odmah obavijestiti ravnatelja ili osobu koja ga mijenja.

U slučaju uočavanja protupravnog ponašanja ili ponašanja kojim se ugrožava sigurnost osoba u školskoj ustanovi, žurno će se o tome obavijestiti i policija.

1. PRIJELAZNE I ZAVRŠNE ODREDBE

Članak 48.

Ova Odluka o kućnom redu je usvojena kada ga prihvati Školski odbor većinom glasova prisutnih članova.

Izmjene i dopune Odluke o kućnom redu vrše se po postupku utvrđenom za njezino donošenje.

Članak 49.

Ova Odluka o kućnom redu stupa na snagu danom objave na Oglasnoj ploči Škole.

Članak 50.

Stupanjem na snagu ove Odluke o kućnom redu prestaje vrijediti Odluka o kućnom redu od 15.svibnja 2014. godine.

PREDSJEDNIK ŠKOLSKOG ODBORA

/ Vanja Sokač/

Odluka o kućnom redu objavljena je na oglasnoj ploči Škole dana \_\_\_\_\_\_\_\_\_\_ 2025.

KLASA:

URBROJ:

U Vukovaru, \_\_\_\_\_\_\_\_\_ 2025. godine

RAVNATELJICA:

Maja Stjepanović, prof.

f.